Document ID: 32011D0764

РЕШЕНИЕ 2011/764/ОВППС НА СЪВЕТА
от 28 ноември 2011 година
за отмяна на Решение 2011/210/ОВППС относно военна операция на Европейския съюз в подкрепа на операциите за хуманитарна помощ, в отговор на кризисното положение в Либия („EUFOR Libya“)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 42, параграф 4 и член 43, параграф 2 от него,
като взе предвид предложението на върховния представител на Съюза по въпросите на външните работи и политиката на сигурност,
като има предвид, че:
(1)
На 1 април 2011 г. Съветът прие Решение 2011/210/ОВППС (1).
(2)
С писмо от 27 октомври 2011 г. командващият операцията на Европейския съюз съобщи за закриването на щаба на операцията на 10 ноември 2011 г. Следователно Решение 2011/210/ОВППС следва да бъде отменено в съответствие с член 13, параграф 3 от него, считано от 10 ноември 2011 г.
(3)
С Решение 2008/975/ОВППС на Съвета от 18 декември 2008 г. за създаване на механизъм за администриране на финансирането на общите разходи за операциите на Европейския съюз с военни или отбранителни последици („ATHENA“) (2) се установяват процедурите за одита и представянето на счетоводните отчети по дадена операция,
ПРИЕ НАСТОЯЩОТО РЕШЕНИЕ:
Член 1
Решение 2011/210/ОВППС се отменя, считано от 10 ноември 2011 г. Неговата отмяна не засяга процедурите, установени в Решение 2008/975/ОВППС във връзка с одита и представянето на счетоводните отчети по операцията.
Член 2
Настоящото решение влиза в сила от датата на приемането му.
Съставено в Брюксел на 28 ноември 2011 година.

Labels: 18
15
4
5